Lucien Guitry

Lucien Guitry (født 13. desember 1860 i Paris, død 1. juni 1925 samme sted) var en fransk skuespiller. Han var far til Sacha Guitry.

På 1880-tallet utviklet Guitry seg ved det franske Mikaelsteateret i St. Petersburg i Russland til en moderne karakterskuespiller av høy klasse. Hans spillestil var mandig, menneskelig og full av fantasi og temperament. 

Etter hjemkomsten var han ansatt ved forskjellige Paris-teatre, blant annet Theatre Francais, Théâtre de l'Odéon og Théâtre de la Porte-Saint-Martin. I årene 1902-05 ledet han Théâtre de la renaissance og spilte fra 1920 på det av hans sønn ledede Théâtre Edouard VII. 

Blant hans roller var Misantropen, Jupiter i Amphitryon, Coupeau i Fellen, Flambeau i Ørnungen, samt Chantecler og Crainquebille. Guitry skrev også selv for teateret.

Referanser

Kilder 
 Svensk uppslagsbok Malmö, 1932.

Eksterne lenker 
 
 

Franske skuespillere
Personer fra Paris